Vajda Bíborka, TT, 1 év
Első nap: Az első napunkat egy Rektori tájékoztatóval kezdtük ahol az egyetem igazgatójával és igazgató helyettessel is találkozhattunk, majd ezt követően részt vettünk a TF létesítmény bemutatásán, amin körbe vezettek az egyetem legfontosabb helyein, termein. Emellett megmutatták az egyetem ebédlőjét, ami nagyon szép volt, tele finomabbnál finomabb ételekkel. A bemutatás végén pedig pont az ebédlőben ebédeltünk. (Mellesleg egész héten az ebédlőben ebédelhettünk hála a TF-nek.) Délután pedig elvittek egy izgalmas Budapesti városnézésre, mialatt megcsodálhattuk többek között a Hősök terét, a Városligetet és a Városligeti tavat is. A Városligetben bemehettünk a templomba is. Ez a nap egy nagyon izgalmas és jó kezdő napja volt a hetünknek.
Második nap: Második napunk egy gyakorlati programmal kezdődött, mely egy Kondicionális képességek fejlesztési óra volt a TF edzőtermében, ahol rengeteg modern gépet láthattunk. Miután közösen bemelegítettünk a szaktanárunkkal és a Sepsiekkelk mindenki kipróbálhatta a teremben lévő gépeket, tehát lényegében szabad foglalkozás volt a termen belül. Mind nagyon élveztük mivel még sosem találkoztunk ilyen modern gépekkel. Teljesen online működtek. A program után pedig kimerülten, de jó kedvvel mentünk ebédelni közösen.
Harmadik nap: A szerdai napunk izgalmasan indult mivel ellátogattunk a Sándor Károly Labdarúgó Akadémiára, ahol körbe vezettek minket az Akadémia épületében, ami elképesztően hatalmas területet foglalt el. Emellett egy érdekes prezentáción vettünk részt, amiben bemutatták az Akadémiát és annak felépítését. Továbbá bemutattak még pár híres játékost is, akik ott edzettek, és játszottak az akadémia keretein belül, mint pl. Szoboszlai Dominik. Az Akadémiához több, pontosabban 8 focipálya tartozik, és nem messze van egy stadion is ahol rengeteget edzenek a játékosok. Az akadémiától nem messze van a Puskás Aréna is. Így ha edzésről, játékról van szó, nem kell nagy távot megtegyenek a focisták. Ezt a programot is egy közös ebéddel zártuk.
Negyedik nap: Személy szerint ez volt a kedvenc programom mivel végignézhettük a Judo-t és Karate-t tanuló TF-es diákokat amint új mozdulatokat és fogásokat tanulnak, ami egy nagyon izgalmas és felejthetetlen élmény volt. Az egyik karate tanár egy Japán bajnok volt, aki nem tudott magyarul, de érdekes volt hallgatni, ahogy az anyanyelvén szólal meg és utasítja a diákokat, hogy mit csináljanak. Ebből jöttünk rá hogy a diákok pár japán kifejezést is meg kell tanuljanak a karate mellett. Emellett a Judo és küzdőjátékok elméletébe is betekintést nyertünk, és rengeteg fogást tanulhatunk meg. Sajnos nem maradhatunk sokáig, de amennyit látunk belőle, az minden percet megért. Majd ezt a csodás napot is egy kiadós ebédel zártuk.
Ötödik nap: Ezen a napon részt vettünk a Nemzeti Közszolgálati Egyetem Sportlétesítmény látogatási programján. Rengeteg termet végigjártunk, köztük az uszodát, ebédlőt és tornatermet, ahol a diákok különféle sportokat tanulnak. Ez a létesítmény is irtó nagy területen helyezkedett el, mert mire elsétáltunk az egyik épülettől a másikig eltelt kb. 10-15 perc. A létesítménynek van egy nagy parkja is ahol a diákok szünetben pihenhetnek, játszhatnak, és együtt lehetnek a friss levegőn. A program végén pedig egy visszajelző játékkal készültek nekünk, melyben röviden le kellett írjuk véleményünket erről az egész hétről, beleértve a programokat, kaját, szállást és azt, hogy mennyire éreztük jól magunkat. Majd megkértek, hogy írjuk le a kedvenc élményünket és azt, hogy mit változtatnának ebben a programban. Azután pedig ezt a napot is ebéddel zártuk, ami alatt szintén megbeszéltük e hét történéseit.
[bookmark: _GoBack]Hatodik nap: A szombati napunk a pakolással és hazautazással telt el, de nem panaszkodtunk, mert egy elképesztő és eseménydús hetet éltünk meg közösen. Nagyon szomorúak voltunk, hogy vége lett ennek az egésznek mivel még szívesen maradtunk volna. Nagyon jó vendéglátóink voltak a TF-esek, akikkel jó kapcsolatokat is teremtettünk. Jó volt látni, hogy Pesten hogyan és miképp tanulnak azok a diákok, akik szintén ezt a szép szakot választották, mint mi. Összességében nagyon jól telt és csapatépítő programnak is kiváló volt.
